Babelscape/SREDFM huggingface dataset:
Αντόνιο ντι Ολιβέιρα Σαλαζάρ

Ο Αντόνιο ντι Ολιβέιρα Σαλαζάρ ("António de Oliveira Salazar", 28 Απριλίου 1889 – 27 Ιουλίου 1970) ήταν Πορτογάλος πολιτικός, ο οποίος διετέλεσε πρωθυπουργός της Πορτογαλίας και επικεφαλής της δικτατορίας από το 1932 έως το 1968. Ήταν υπεύθυνος για το «Νέο Κράτος» ("Estado Novo"), την κορπορατιστική αυταρχική κυβέρνηση που κυβέρνησε την Πορτογαλία μέχρι το 1974 όποτε και έλαβε χώρα η Επανάσταση των Γαριφάλων.
Σαπωνοποιία Πλωμαρίου

Η Σαπωνοποιία Πλωμαρίου είναι η βιομηχανική δραστηριότητα παρασκευής ελαίων και σαπουνιών στο Πλωμάρι της Λέσβου. Το Πλωμάρι ήταν μια από τις σημαντικότερες περιοχές παραγωγής της Λέσβου και αποτέλεσε το πρώτο βιομηχανικό κέντρο του Αιγαίου. Σημείωσε μεγάλη παραγωγή ελαιοσάπωνων διαθέτοντας τα προϊόντα τους στην Κωνσταντινούπολη, τη Μικρά Ασία και περιοχές στη Μαύρη Θάλασσα.
Ολλανδικό πρωτάθλημα ποδοσφαίρου ανδρών 1999-00

Το Ολλανδικό πρωτάθλημα ποδοσφαίρου ανδρών 1999-00 ή αλλιώς το Ερεντιβίζιε 1999-00 ήταν το 44ο πρωτάθλημα Ερεντιβίζιε. Ξεκίνησε στις 12 Αυγούστου 1999 και ολοκληρώθηκε στις 14 Μαΐου 2000.

Πρωταθλήτρια αναδείχθηκε η Αϊντχόφεν για 15η φορά στην ιστορία της, ενώ υποβιβάστηκαν στην Εέρστε Ντιβίζιε οι Μάαστριχτ, Κάμπουρ και Ντεν Μπος. Την είσοδο στο Τσάμπιονς Λιγκ 2000-01 κέρδισαν οι Αϊντχόφεν, Χέρενφεν και Φέγενορντ, στο Κύπελλο ΟΥΕΦΑ 2000-01 οι Φίτεσε, Άγιαξ και Ρόντα (μέσω του κυπέλλου Ολλανδίας), ενώ στο Κύπελλο Ιντερτότο 2000 η Βάαλβαϊκ.
Γονιδιωματική

Η Γονιδιωματική είναι το μέρος της γενετικής που μελετά το γονιδίωμα των οργανισμών. Αυτή περιλαμβάνει ολόκληρη την αλληλούχιση του DNA των οργανισμών και καλής-ανάλυσης γενετική χαρτογράφηση. Ο τομέας επίσης περιλαμβάνει μελέτες γονιδίων που συνεργάζονται. Παραδείγματα είναι η ετέρωση, επίσταση, πλειοτροπία και άλλες αλληλεπιδράσεις μεταξύ θέσεων και αλληλόμορφων εντός του γονιδιώματος. 

Η γονιδιωματική εφαρμόζει μεθόδους ανασυνδυασμένου DNA, αλληλούχισης DNA, και βιοπληροφορική για να αλληλουχίσει, να συναρμολογήσει, και να αναλύσει τη λειτουργία και τη δομή των γονιδιωμάτων. Αυτό είναι το "ολοκληρωμένο" σύνολο του DNA μέσα σε ένα μόνο κύτταρο ενός οργανισμού. Αντίθετα, η διερεύνηση των ρόλων και των λειτουργιών των μεμονωμένων γονιδίων είναι πρωταρχικός στόχος της μοριακής βιολογίας και της γενετικής και είναι κοινό θέμα της σύγχρονης ιατρικής και βιολογικής έρευνας. Έρευνα μεμονωμένων γονιδίων εάν δεν περιλαμβάνει ολόκληρο το γονιδίωμα.

Η Υπηρεσία Προστασίας Περιβάλλοντος Ηνωμένων Πολιτειών έχει έναν κάπως ευρύτερο ορισμό: 
:"Ο όρος "γονιδιωματική" περιλαμβάνει ένα ευρύτερο πεδίο της επιστημονικής έρευνας συσχετιζόμενων τεχνολογιών από όταν η γονιδιωματική αρχικά θεωρήθηκε. Ένα γονιδίωμα είναι το σύνολο όλων των γονιδίων ενός μεμονωμένου οργανισμού. Έτσι, η γονιδιωματική είναι η μελέτη όλων των γονιδίων ενός κυττάρου, ή ιστού, στα επίπεδα του DNA (γονότυπος), mRNA (μεταγραφικό), ή της πρωτεΐνης (πρωτέωμα)".
Ντόρις Ντέι

Η Ντόρις Μαίρη Ανν Κάππελχοφ (Αγγλικά: "Doris Mary Ann Kappelhoff"), γνωστή με το καλλιτεχνικό ψευδώνυμο Ντόρις Ντέι ("Doris Day", 3 Απριλίου 1922 – 13 Μαΐου 2019) ήταν Αμερικανίδα ηθοποιός και τραγουδίστρια γερμανικής καταγωγής.
Ισαμπέλ Περόν

Η Ισαμπέλ Περόν ("María Estela Martínez de Perón", 4 Φεβρουαρίου 1931), επίσης γνωστή ως Ισαμπέλ Μαρτίνες ντε Περόν, είναι πρώην πρόεδρος της Αργεντινής. Ήταν η τρίτη σύζυγος του πρώην προέδρου Χουάν Περόν. Κατά τη διάρκεια της τρίτης θητείας του συζύγου της ως πρόεδρος 1973-1974, η Ισαμπέλ υπηρέτησε και ως αντιπρόεδρος και η Πρώτη Κυρία. Μετά τον θάνατο του συζύγου της στο γραφείο το 1974, η Ισαμπέλ υπηρέτησε ως πρόεδρος της Αργεντινής από την 1η Ιουλίου 1974-24 Μαρτίου 1976.

Η Μαρία Μαρτίνες Κάρτας γεννήθηκε στην Λα Ριόχα, Αργεντινή, σε οικογένεια της χαμηλής μεσαίας τάξης. Εγκατέλειψε το σχολείο μετά την πέμπτη τάξη. Στις αρχές της δεκαετίας του 1950 έγινε μια χορεύτρια σε νυχτερινό κέντρο, υιοθετώντας το όνομα Ισαμπέλ. 

Συνάντησε τον μελλοντικό σύζυγό της κατά τη διάρκεια της εξορίας του στον Παναμά. O Χουάν Περόν προσελκύστηκε από την ομορφιά της. Ο Περόν μετακόμισε με τη Ισαμπέλ στη Μαδρίτη το 1960. Η Ισαμπέλ έγινε η τρίτη σύζυγος του Περόν στις 15 Νοεμβρίου 1961.

Ο Περόν επέστρεψε στην Αργεντινή το 1973 και έθεσε υποψηφιότητα για Πρόεδρος. Επέλεξε την Ισαμπέλ ως υποψήφια του για την αντιπροεδρία. Ο Περόν κέρδισε τις προεδρικές εκλογές με το 62% των ψήφων. Ξεκίνησε την τρίτη θητεία του στις 12 Οκτωβρίου. Ο Περόν ήταν ήδη άρρωστος και πέθανε την 1η Ιουλίου 1974. Η Ισαμπέλ Περόν ανέλαβε επίσημα την προεδρία. Αυτό την έκανε την πρώτη γυναίκα Πρόεδρο σε οποιαδήποτε άλλη χώρα στον κόσμο. 

Το Μάρτιο του 1976 η Ισαμπέλ καθαιρέθηκε και συνελήφθη. Ο Χόρχε Ραφαέλ Βιδέλα έγινε πρόεδρος μέσω ενός πραξικοπήματος. Η Ισαμπέλ Περόν παρέμεινε υπό κατ' οίκον περιορισμό για πέντε χρόνια, αναγκάστηκε σε εξορία στην Ισπανία, όπου ζει μέχρι σήμερα.

Η Ιζαμπέλ Περόν, σε ηλικία 90 ετών σήμερα, είναι η γηραιότερη εν ζωή Πρόεδρος της Αργεντινής και αυτή με την μεγαλύτερη σε διάρκεια τέως προεδρία στην ιστορία της Αργεντινής. Είναι η μοναδική Πρόεδρος της Αργεντινής που έζησε μετά τον θάνατο οκτώ διαδόχων της στην προεδρία, τους τέσσερις δικτάτορες Χόρχε Ραφαέλ Βιντέλα που πέθανε το 2013, τον Ρομπέρτο Εντουάρντο Βιόλα που πέθανε το 1994, του Λεοπόλδο Γκαλτιέρι που πέθανε το 2003 και του Ρεϊνάλντο Μπινιόνε που πέθανε το 2018 και τους τέσσερις συνταγματικούς προέδρους, Ραούλ Αλφονσίν που απεβίωσε το 2009, Κάρλος Μένεμ που απεβίωσε το 2021, Φερνάντο Ντε Λα Ρούα που απεβίωσε το 2019 και Νέστορ Κίρχνερ που απεβίωσε το 2010.
Βαγγέλης Ρωχάμης

Ο Βαγγέλης Ρωχάμης (1951) υπήρξε Έλληνας κακοποιός, ο οποίος κατά τις δεκαετίες του '80 και του '90 απασχόλησε την κοινή γνώμη με την δράση του. Το 2000 αποφυλακίστηκε και έκτοτε ζει στην Εύβοια.
Μαντινάτ ας-Σαμάλ

To Μαντινάτ ας-Σαμάλ (αραβικά: الشمال‎) είναι δήμος του Κατάρ. Η πρωτεύουσα του ονομάζεται Μαντινά ας-Σαμάλ και είναι από τις μεγαλύτερες πόλεις του Κατάρ. Το όνομά του σημαίνει "Πόλη του βορρά" και ο πληθυσμός της ξεπερνά τους 5,000 κατοίκους. Η πόλη έχει το στάδιο ας-Σαμάλ, 45.330 θέσεων που θα είναι ένα από τα 12 στάδια που θα φιλοξενήσουν το παγκόσμιο κύπελλο ποδοσφαίρου του 2022.

Ο δήμος της πόλης περιέχει το Ρας Ρακάν, το βορειότερο μέρος του Κατάρ και περικυκλώνεται από τον Περσικό Κόλπο με εξαίρεση τα νότια. Συνορεύει με τους εξής δήμους:

*Δήμος αλ-Κχορ - στα νοτιοανατολικά
*αλ-Γκουαριγιά - στα νότια
Σεντ Τζούλιανς

Η Σεντ Τζούλιανς είναι μια πόλη στη Μάλτα. Είναι γνωστή για την τουριστική βιομηχανία της, όπως ξενοδοχεία, εστιατόρια και nightclubw. Το Μάρτιο του 2014 είχε πληθυσμό 10232 κατοίκους.
Αργύρης Φιλιππίδης

Ο Αργύρης Φιλιππίδης του Φίλιππου (1925 – 2 Απριλίου 2012) ήταν Έλληνας αρχιτέκτονας και πολιτικός. Διατέλεσε βουλευτής με την Ένωση Κέντρου-Νέες Δυνάμεις και αργότερα με τη Νέα Δημοκρατία. Ήταν ένας από τους ιδρυτές της Πανελλήνιας Αρχιτεκτονικής Εταιρείας.
Ντίνγκλι

Το Ντίνγκλι είναι ένα χωριό στη βόρεια Μάλτα. Το Μάρτιο του 2014 είχε πληθυσμό 3608 κατοίκους. Απέχει 13km από την πρωτεύουσα Βαλέτα και 2km από την Ραμπάτ.
Σαρσέλα

Η Σαρσέλα είναι υδρόβιο νηκτικό πτηνό της οικογενείας των Νησσιδών, που απαντά και στον ελλαδικό χώρο. Η επιστημονική ονομασία του είδους είναι "Spatula querquedula" και δεν περιλαμβάνει υποείδη (μονοτυπικό).
The Pinkprint

Το ρόζ αποτύπωμα (αγγλικά: The Pinkprint) είναι το τρίτο album από την ράπερ Nicki Minaj με καταγωγή από το Τρινιντάντ και Τομπάγκο, το οποίο κυκλοφόρησε στις 12 Δεκεμβρίου του 2014, από τις δισκογραφικές Young Money, Cash Money και Republic Records. Η MInaj παρήγαγε αποκλειστικά το album μαζί με τους  Birdman, Lil Wayne and Ronald Williams, και με την βοήθεια πολλών άλλων παραγωγών. Καθώς ήθελε να ξεφύγει από τα  dance-pop  στοιχεία του 2ου album της, "Pink Friday: Roman Reloaded" (το οποίο κυκλοφόρησε το 2012), η Minaj ήθελε να κάνε ένα καινούργιο δίσκο εμπνευσμένο από τα παραδοσιακά  hip hop ξεκινήματα της.
μικρογραφία|Λογότυπο
Το single της με τίτλο "Η νύχτα είναι ακόμα νέα" (The Night is Still Young) κυκλοφόρησε επισήμως στο Ηνωμένο Βασίλειο στις 12 Απριλίου του 2015 και αργότερα στις ΗΠΑ στις 28  Απριλίου, ως το 6ο single της από το album
Κόπα Αμέρικα 2007

Το Κόπα Αμέρικα 2007 (ισπανικά: "2007 Copa América") είναι η 42η διοργάνωση του Κόπα Αμέρικα, κύριου ποδοσφαιρικού κυπέλλου για τις εθνικές ομάδες της Νότιας Αμερικής. Η διοργάνωση οργανώθηκε από την ΚΟΝΜΕΜΠΟΛ και έλαβε χώρα στην Βενεζουέλα από τις 26 Ιουνίου ως τις 15 Ιουλίου.

Η Βραζιλία κατέκτησε το κύπελλο, νικώντας στον τελικό την Αργεντινή με 3-0. Το Μεξικό κατέκτησε την τρίτη θέση, νικώντας την Ουρουγουάη με 3-1 στον μικρό τελικό. Παράλληλα, η κάτοχος του τροπαίου, Βραζιλία, κέρδισε την είσοδο στο Κύπελλο Συνομοσπονδιών 2009.
Καντινεφέντι

Καντινεφέντι (Τουρκικά Kadınefendı, Οθωμανικά Τουρκικά: قادين افندی) ήταν τίτλος που δινόταν στις αγαπημένες επίσημες συζύγους των Σουλτάνων της Οθωμανικής Αυτοκρατορίας και μεταφράζεται ως "Βασίλισσα". Ο Σουλτάνος μπορούσε να έχει μέχρι τέσσερις και μερικές φορές πέντε και οκτώ γυναίκες με το βασιλικό αξίωμα της Καντινεφέντι και απεριόριστο αριθμό Ικμπάλ, δηλαδή συζύγους με τον βαθμό της Χανιμεφέντι. Ο τίτλος Καντινεφέντι ήταν μία αντικατάσταση των πρώτων τίτλων, Χατούν και Χασεκί Σουλτάν.
Μύγα τσε-τσε

Η Μύγα τσε-τσε, είναι μια μεγαλόσωμη μύγα που δαγκώνει και ενδημεί σε μεγάλο μέρος της ηπειρωτικής Αφρικής, μεταξύ των ερήμων της Σαχάρας και του Καλαχάρι. (στα ελληνικά προφέρεται "τσετσέ" ενώ στα Αγγλικά και τα Σουαχίλι προφέρεται "τσέτσε"). Είναι επίσης γνωστή και ως μύγα τικ-τικ (στα Ελληνικά προφέρεται "τικτίκ" ενώ στα Αγγλικά και τα Σουαχίλι προφέρεται "τίκτικ") Οι μύγες τσε-τσε, ζουν απομυζώντας από το αίμα των σπονδυλωτών ζώων και είναι οι κύριοι επιδημιολογικοί - βιολογικοί φορείς των τρυπανόσωμων στην Αφρική, τα οποία προκαλούν την ανθρώπινη ασθένεια του ύπνου και την τρυπανοσωμίαση των ζώων, επίσης γνωστή και ως ναγκάνα ("nagana"). Η μύγα τσε-τσε περιλαμβάνει όλα τα είδη του γένους Γλωσσίνα (Glossina), τα οποία εν γένει τοποθετούνται στη δική τους οικογένεια, Γλωσσινίδαι (Glossinidae).

Οι μύγες τσε-τσε έχουν μελετηθεί εκτενώς λόγω των νόσων τις οποίες μεταδίδουν. Οι μύγες τσε-τσε είναι "multivoltine", συνήθως παράγουν περίπου τέσσερις γενιές ετησίως και έως 31 γενιές συνολικά, σε όλη τη διάρκεια της ζωής τους.

Οι μύγες τσε-τσε είναι παρόμοιες με άλλες μεγαλόσωμες μύγες, όπως την οικιακή μύγα, ωστόσο ξεχωρίζουν από διάφορα χαρακτηριστικά στην ανατομία τους, δύο εκ των οποίων είναι εύκολα παρατηρήσιμα. Οι μύγες τσε-τσε διπλώνουν εντελώς τα φτερά τους όταν αναπαύονται, έτσι ώστε το ένα φτερό να ακουμπά απευθείας πάνω στο άλλο, επάνω από την κοιλιά τους. Οι μύγες τσε-τσε έχουν επίσης μια μεγάλη προβοσκίδα, η οποία εκτείνεται κατευθείαν προς τα εμπρός και είναι συνδεδεμένη με ένα ξεχωριστό βολβό στο κάτω μέρος της κεφαλής τους.

Απολιθωμένες μύγες τσε-τσε έχουν ανακτηθεί από τα "Florissant" ορυκτά στρώματα του Κολοράντο ("Florissant Fossil Beds"), που βρέθηκαν να κείτονται πριν από περίπου 34 εκατομμύρια χρόνια. Υπάρχουν 23 είδη μύγας τσε-τσε.
Βούνιον το βολβοκάστανον

Το Βούνιον το βολβοκάστανον "(Bunium bulbocastanum)" είναι ένα είδος φυτού που ανήκει στην οικογένεια των Απιίδων "(Apiaceae)". Σχετίζεται με το κύμινο "(Cuminum cyminum)", ονομάζεται επίσης και μεγάλη λεπτοκαρυά. Συχνά συγχέεται με τη Νιγέλα την εδώδιμο "(Nigella sativa)" (που επίσης ονομάζεται μαύρο κύμινο, μαυρόσπορος ή μαύρο αγριοκύμινο).

Οι αποξηραμένοι καρποί από το Βούνιον το βολβοκάστανον "(Bunium bulbocastanum)", που έχουν μια καπνιστή, γήινη γεύση, ονομάζονται δε μαύρο κύμινο, μαύρο αγριοκύμινο, μαυρόσπορος και χρησιμοποιούνται ως μαγειρικό καρύκευμα στη βόρεια Ινδία, το Πακιστάν, το Μπανγκλαντές, το Αφγανιστάν, το Τατζικιστάν και το Ιράν. Εκτός των περιοχών αυτών, είναι σχεδόν άγνωστο. Η ρίζα του που μοιάζει με κόνδυλο, συλλέγεται τοπικά για βρώση· εξ ου και οι αναφερόμενες σε αυτό ονομασίες «λεπτοκαρυά» ή «καστανιά».
Στρατηγίς Βελεγράδας και Βρανιτζόβης

Η Στρατηγίς Βελεγράδας και Βρανιτζόβης, ήταν διοικητική διαίρεση, μικρό συνοριακό Θέμα, της Βυζαντινής Αυτοκρατορίας στην σημερινή Σερβία που περιλάμβανε την από κοινού διοίκηση των φρουρίων Βελεγράδα και Βρανίτζοβα. 

Αναφέρεται δούξ διοικητής των δύο φρουρίων το 1154-55. Αναφέρεται τον 12ο αιώνα, ο μετέπειτα αυτοκράτορας, Ανδρόνικος Α΄ Κομνηνός ότι διορίσθηκε δούξ της στρατηγίδος.
Λάζαρος Λαμέρας

Ο Λάζαρος Λαμέρας (Αθήνα, 1913 - Αθήνα, 24 Σεπτεμβρίου 1998) ήταν Έλληνας γλύπτης και καθηγητής του Πολυτεχνείου.
Χαϊρανιντίλ Σουλτάν

Η Χαϊραντινίλ Σουλτάν (Οθ. Τούρκικα:هايرانيديل سلطان) (Τούρκικα: "Hayranidil Sultan", 2 Νοεμβρίου 1846 - 26 Νοεμβρίου 1898) ήταν η τέταρτη σύζυγος του σουλτάνου Αμπντούλ Αζίζ της Οθωμανικής Αυτοκρατορίας και μητέρα του τελευταίου Χαλίφη του Ισλάμ, Αμπντούλ Μετζίτ Β΄.

Ο πλήρης τίτλος ήταν: Devletlu İsmetlu Hayranidil Sultan Aliyyetü'ş-Şân Hazretleri

Πορτραίτο του γιου της Χαϊρανιντίλ Σουλτάν, [[Αμπντούλ Μετζίτ Β΄]] στο μουσείο [[Τοπ Καπί|Τοπ Καπί Σαράι]].|200px|left
Νικόλαος Τομπάζης

Ο Νικόλαος Τομπάζης (1894 – 1986) ήταν Έλληνας φωτογράφος.
Βούλα Παπαϊωάννου

Η Βούλα Παπαϊωάννου (1898 – 1990) ήταν Ελληνίδα φωτογράφος.
Αγγελική Ιονάτου

Η Αγγελική Ιονάτου (γνωστή διεθνώς ως "Angélique Ionatos", 1954) είναι Eλληνίδα τραγουδοποιός, τραγουδίστρια και κιθαρίστρια, γεννημένη στην Αθήνα το 1954.
Πρόγραμμα Small Explorer

Το Πρόγραμμα Small Explorer (Small Explorer program, SMEX) είναι ένα εγχείρημα στα πλαίσια της NASA το οποίο έχει σαν στόχο την χρηματοδότηση ερευνητικών διαστημικών αποστολών που δεν θα κοστίζουν περισσότερο από 120 εκατομμύρια δολάρια, ώστε να επεκταθεί το ευρύτερο πρόγραμμα Explorer. Το εγχείρημα Small Explorer ξεκίνησε το 1989.
NGC 323

Ο NGC 323 είναι ελλειπτικός γαλαξίας ο οποίος απέχει περίπου 329 εκατομμύρια έτη φωτός και βρίσκεται στον αστερισμό Φοίνικα.

Τον ανακάλυψε ο αστρονόμος Τζων Χέρσελ (John Herschel) στις 3 Οκτωβρίου 1834.
Τζον Τόμας

Ο Τζον Τόμας, αγγ.: "John Thomas", (Μινεάπολη, 8 Σεπτεμβρίου 1975) είναι Αμερικανός πρώην καλαθοσφαιριστής ο οποίος αγωνιζόταν στην θέση του πάουερ φόργουορντ.
NGC 324

Ο NGC 324 είναι σπειροειδής γαλαξίας που απέχει περίπου 143 εκατομμύρια έτη φωτός από την Γη και βρίσκεται στον αστερισμό Φοίνιξ. Τον ανακάλυψε ο αστρονόμος Τζων Χέρσελ στις 23 Οκτωβρίου 1835.
Γιτζάκ Ναβόν

Ο Γιτζάκ Ναβόν (εβρ.: צחק נבוןι, 9 Απριλίου 1921 – 6 Νοεμβρίου 2015) ήταν Ισραηλινός πολιτικός, διπλωμάτης και συγγραφέας. Υπήρξε ο πέμπτος στην ιστορία Πρόεδρος του Κράτους του Ισραήλ, κατέχοντας το αξίωμα από το 1978 μέχρι το 1983, και ήταν ο πρώτος Πρόεδρος της χώρας που είχε γεννηθεί στην Ιερουσαλήμ, τότε έδαφος της Βρετανικής Εντολής Παλαιστίνης, ενώ όλοι οι προκάτοχοί του είχαν γεννηθεί στη Ρωσική Αυτοκρατορία.
Σαμουήλ Ιωσήφ Άγκνον

Ο Σαμουήλ Ιωσήφ Άγκνον (Shmuel Yosef Agnon, 17 Ιουλίου 1888 – 17 Φεβρουαρίου 1970) ήταν βραβευμένος με Νόμπελ Λογοτεχνίας Ισραηλινός συγγραφέας και ανανεωτής της εβραϊκής γλώσσας.

Ξεκίνησε να γράφει, νεαρός ακόμα, ποιήματα και διηγήματα στα εβραϊκά. Το 1912 έκανε την πρώτη του δημοσίευση, το μυθιστόρημα "Και το άδικο θα γίνει δίκαιο", στο οποίο περιγράφει από τις αρχές του τον εβραϊκό κόσμο. Το 1966 μοιράστηκε το Νόμπελ Λογοτεχνίας με τη Νέλλυ Ζαχς.
Διακήρυξη του Βερολίνου για την Ανοιχτή Πρόσβαση στη Γνώση των Θετικών και Ανθρωπιστικών Επιστημών

Η Διακήρυξη του Βερολίνου για την Ανοιχτή Πρόσβαση στη Γνώση των Θετικών και Ανθρωπιστικών Επιστημών (αγγλικά: "Berlin Declaration on Open Access to Knowledge in the Sciences and Humanities") είναι μια σημαντική διεθνής διακήρυξη για την ανοικτή πρόσβαση και την πρόσβαση στη γνώση. Προέκυψε από ένα συνέδριο πάνω στην ανοικτή πρόσβαση που φιλοξενήθηκε το 2003 στο "Harnack-Haus", στο Βερολίνο, από την Εταιρεία Μαξ Πλανκ.
NGC 325

Ο NGC 325 είναι σπειροειδής γαλαξίας ο οποίος απέχει 226 εκατομμύρια έτη φωτός από την Γη και βρίσκεται στον αστερισμό Κήτος.

Τον ανακάλυψε ο Γερμανός αστρονόμος Άλμπερτ Μαρτ (Albert Marth) στις 27 Σεπτεμβρίου 1864.
Θάλασσα των Κρίσεων

Η Θάλασσα των Κρίσεων (λατ. "Mare Crisium") είναι σεληνιακή θάλασσα. Βρίσκεται στα βορειοανατολικά της Θάλασσας της Γαλήνης ("Mare Tranquillitatis") και εκτιμάται ότι σχηματίστηκε πριν από 4,55 με 3,85 δισεκατομμύρια χρόνια.
Αμερικάνικο Ορφανοτροφείο Σύρου

thumb|Ηχητικό απόσπασμα της Ευτυχίας Βλάχου και του Ευθύμιου Βλάχου για το αμερικάνικο ορφανοτροφείο στην  Ερμούπολη
To 1923 μετά την Μικρασιατική καταστροφή, πολλά ορφανά παιδιά φιλοξενήθηκαν στο νεοσύστατο Αμερικάνικο Ορφανοτροφείο Σύρου. Το ορφανοτροφείο στεγάζονταν στην Ερμούπολη κοντά στους πρόποδες του λόφου «Αυγό» και για την ανέγερση του απαλλοτριώθηκε μεγάλη έκταση. Χτίστηκαν τρεις μεγάλες οικοδομές αρρένων, θηλέων και προσωπικού, όλα με έξοδα του αμερικανικού φιλανθρωπικού ιδρύματος "Near East Relief Foundation". Οι μορφωτικές υπηρεσίες του Ορφανοτροφείου ήταν ποικίλες και πρότυπες για τα δεδομένα της εποχής. Λειτούργησε μέσα εξατάξιο και διθέσιο σχολείο, όπως και ξεχωριστά ειδικευμένα τμήματα για την επαγγελματική αποκατάσταση των τροφίμων (κέντημα, βιβλιοδεσία, η τέχνη του παπουτσή κ.λπ.). Στα παιδιά δίνονταν η ευκαιρία αργότερα να σπουδάσουν στο γυμνάσιο και στο πανεπιστήμιο του νησιού. Πολλές μαρτυρίες προσφύγων πρώτης και δεύτερης γενιάς που μαθήτευσαν εκεί μιλούν για το υψηλό επίπεδο στην εκπαίδευση, στην ιατροφαρμακευτική περίθαλψη και στην υγιεινή. Το ίδρυμα λειτούργησε μέχρι και το 1929, ενώ αργότερα έγινε στρατόπεδο. Σήμερα εκθέτονται φωτογραφίες και εκθέματα από την καθημερινή ζωή του ιδρύματος, σε ένα μικρό μουσειακό χώρο μέσα στο στρατόπεδο.
IC 5148

Το IC 5148 είναι πλανητικό νεφέλωμα στον αστερισμό Γερανός. Απέχει περίπου 3.000 έτη φωτός και επεκτείνεται με ρυθμό 50 χιλιομέτρων ανά δευτερόλεπτο, από τους ταχύτερους σε όλα τα γνωστά πλανητικά νεφελώματα.
NGC 328

Ο NGC 328 είναι ραβδωτός σπειροειδής γαλαξίας στον αστερισμό Φοίνικα. Απέχει περίπου 300 εκατομμύρια έτη φωτός από τη Γη και τον ανακάλυψε ο αστρονόμος Τζων Χέρσελ (John Herschel) στις 5 Σεπτεμβρίου 1836.
NGC 327

Ο NGC 327 είναι σπειροειδής γαλαξίας στον αστερισμό Κήτος, ο οποίος απέχει από την Γη περίπου 225 εκατομμύρια έτη φωτός.

Τον ανακάλυψε στις 27 Σεπτεμβρίου 1864 ο Γερμανός αστρονόμος Άλμπερτ Μαρτ (Albert Marth).
NGC 329

Ο NGC 329 είναι σπειροειδής γαλαξίας ο οποίος απέχει περίπου 200 εκατομμύρια έτη φωτός από την Γη και βρίσκεται στον αστερισμό Κήτος.

Τον ανακάλυψε ο Γερμανός αστρονόμος Άλμπερτ Μαρτ (Albert Marth) στις 27 Σεπτεμβρίου 1864.
Ειδικό μικτό πρωτάθλημα Β΄ - Γ΄ κατηγορίας 1974-75

To Ειδικό μικτό πρωτάθλημα Β΄ - Γ΄ κατηγορίας 1974-75 αποτέλεσε το 20ό πρωτάθλημα στη Β΄ κατηγορία ποδοσφαίρου της Κύπρου. Το πρωτάθλημα κατέκτησε ο ΑΠΟΠ Πάφου για 4η φορά στην ιστορία του.
NGC 350

Ο NGC 350 είναι ελλειπτικός γαλαξίας στον αστερισμό Κήτος.

Τον ανακάλυψε ο Γερμανός αστρονόμος Άλμπερτ Μαρτ (Albert Marth) στις 27 Σεπτεμβρίου 1864.
Ένωση Επαγγελματικού Ποδοσφαίρου Ουκρανίας

Η Ένωση Επαγγελματικού Ποδοσφαίρου Ουκρανίας (ουκρανικά: Професіональна футбольна ліга України, ПФЛ) αποτελεί αθλητική οργάνωση που εκπροσωπεί όλους τους επαγγελματικούς ποδοσφαιρικούς συλλόγους στην Ουκρανία. Η ПФЛ διοργανώνει τα πρωταθλήματα του δευτέρου και τρίτου επιπέδου ποδοσφαίρου στην Ουκρανία. Επιβάλλει τους κανονισμούς και διασφαλίζει ότι οι διοργανώσεις διεξάγονται υπό την έννοια του «ευ αγωνίζεσθαι».
NGC 1058

thumb|right|250px|Ο NGC 1058
Ο NGC 1058 είναι γαλαξίας Σίφερτ Τύπου 2 στον αστερισμό Περσέα. Απέχει 27,4 εκατομμύρια έτη φωτός από τη Γη και έχει φαινόμενο μέγεθος 11,82. 

Τον ανακάλυψε ο αστρονόμος Ουίλιαμ Χέρσελ στις 17 Ιανουαρίου 1787.
Σπίτι με τις Καρυάτιδες

Το Σπίτι με τις Καρυάτιδες είναι διώροφο νεοκλασικό σπίτι της Οδού Αγίων Ασωμάτων αρ. 45 στη λαϊκή συνοικία του Ψυρρή στην Αθήνα και είναι γνωστό εξαιτίας των δύο γλυπτών Καρυάτιδων που βρίσκονται στον εξώστη της πρόσοψής του στηρίζοντας την οροφή. Οι Καρυάτιδες έχουν τα χέρια τους σταυρωμένα και όχι ελεύθερα όπως συνηθίζεται. Επίσης μια τετράγωνη βάση αντικαθιστά τα κάτω άκρα τους. Μετά την πλήρη αποκατάστασή τους το 2001, απέκτησαν το λευκό τους χρώμα.
Θέμα Ιβηρίας

Το Θέμα Ιβηρίας ήταν στρατιωτική και διοικητική διαίρεση της Βυζαντινής Αυτοκρατορίας, Θέμα, που περιελάμβανε εδάφη της σημερινής Γεωργίας και Αρμενίας. Συστάθηκε επί του αυτοκράτορα Βασιλείου Β΄ με την προσάρτηση ενός τμήματος του βασιλείου της δυναστείας Μπραγκρατιότι (1000-1021) και αργότερα με προσάρτηση των Αρμενικών βασιλείων, που αποκτήθηκαν από τους Βυζαντινούς αποσπασματικά κατά τη διάρκεια του 11ου αιώνα. Ο πληθυσμός του θέματος ήταν πολυεθνικός με τους Αρμένιους πλειοψηφία και στο δόγμα χριστιανοί Χαλκηδόνιοι που οι Βυζαντινοί, ως θρησκευτικό όνομα, τους αποκαλούσαν με το εθνώνυμο "Ίβηρες". Το θέμα έπαψε να υφίσταται το 1045 με την αναβάθμιση σε Κατεπανάτο Μεγάλης Αρμενίας και Ιβηρίας και η περιοχή χάθηκε για τους βυζαντινούς το 1074, ως αποτέλεσμα των Σελτζούκικων επιδρομών.
Θέμα Φιλιππούπολης, Μόρας, Βερόης και Αχριδώς

Το Θέμα Φιλιππούπολης, Μόρας, Βερόης και Αχριδώς, ήταν διοικητική διαίρεση, Θέμα, της Βυζαντινής Αυτοκρατορίας στην σημερινή Βουλγαρία με πρωτεύουσα την Φιλιππούπολη κατά τον 12ο αιώνα όταν και τα εδάφη του κατακτήθηκαν, το 1204 περίπου, από τον Καλογιάν της Βουλγαρίας.

Το θέμα Φιλιππούπολης, Μόρας, Βερόης και Αχριδώς αναφέρεται και το 1198 σε χρυσόβουλο του Αλέξιου Β΄ Κομνηνού σαν "Θέμα Φιλιππούπολης, Μόρας, Βερόης και Αχριδώς". Πιθανότατα δημιουργήθηκε με την ένωση των Θεμάτων Φιλιππούπολης και Βερόης και τις περιφέρειες των φρουρίων της Μόρας και της Αχριδώς. Η Αχριδώ βρισκόταν στην Ροδόπη και αποτελούσε ανέκαθεν τμήμα του Θέματος Φιλιππούπολης ενώ η Μόρα ήταν φρούριο ανάμεσα στην Φιλιππούπολη και την Τριαδίτσα.

Το 1242 το θέμα καταργήθηκε και στην επικράτεια του δημιουργήθηκαν δύο νέα, το Θέμα Τζεπαίνης και Στενημάχου και το Θέμα Αχριδώς.

Γνωστοί διοικητές ήταν οι :
* Νικήτας Χωνιάτης, 1189
* Κωνσταντίνος, 1194
Κατεπανίκιον Βαρδαρίου

Το Κατεπανίκιον Βαρδαρίου ή Παραβαρδαρίου ήταν διοικητική διαίρεση της Βυζαντινής Αυτοκρατορίας. Τα κατεπανίκια των τελευταίων αιώνων της αυτοκρατορίας ήταν μικρές συνοριακές διαιρέσεις, σε αντίθεση με τα μεγάλα σε έκταση αντίστοιχα του 10ου και 11ου αιώνα, που περιελάμβαναν μία πόλη ή κάστρο και τις γύρω περιοχές. 

Το κατεπανίκιο δημιουργήθηκε στα τέλη του 12ου αιώνα στην Μακεδονία, στην ανατολική οχθη του Αξιού. Έδρα ήταν η Βάρδαινα και πολλά κτήματα παραχωρήθηκαν στη Μονή Ζωγράφου του Αγίου Όρους, τα οποία η μονή τελικά αντάλλαξε με άλλα στην Ιερισσό τρεις αιώνες αργότερα.
Λέγκα Σέριε Β

Η «Εθνική Επαγγελματική Ένωση Σέριε Β» (ιταλικά: "Lega Nazionale Professionisti Serie B", LNPB), κοινώς γνωστή ως Λέγκα Σέριε Β (Lega Serie B), είναι το όργανο που διέπει το δεύτερο επίπεδο των επαγγελματικών ποδοσφαιρικών πρωταθλημάτων στην Ιταλία, τη Σέριε Β (Serie B).
Αναγέννηση Λυθροδόντα

Η Αναγέννηση Λυθροδόντα είναι κυπριακή ποδοσφαιρική ομάδα με έδρα τον Λυθροδόντα της επαρχίας Λευκωσίας. Χρώματα της ομάδας είναι το κόκκινο και το άσπρο. Αποτελεί την ποδοσφαιρική ομάδα του συλλόγου «Λαϊκές Οργανώσεις: Αναγέννηση Λυθροδόντα».
Αντιπρόεδρος της Κυπριακής Δημοκρατίας

Αντιπρόεδρος της Κυπριακής Δημοκρατίας (τουρκικά: "Cumhuriyet Başkan Yardımcısı", αγγλικά: "Vice President of the Republic of Cyprus") είναι ο τίτλος που φέρει ο δεύτερος στην ιεραρχία του Κράτους και της Κυβέρνησης της Κυπριακής Δημοκρατίας. Ο Αντιπρόεδρος της Δημοκρατίας εκλέγεται απ' ευθείας από το λαό για πενταετή θητεία. Σύμφωνα με το Σύνταγμα του 1960, δίνεται στον Αντιπρόεδρο (όπως και στον Πρόεδρο) δικαίωμα τελικής αρνησικυρίας (βέτο) με το οποίο μπορεί να εμποδίσει οποιοδήποτε νόμο ψηφίσει η Βουλή από το να τεθεί σε ισχύ.

Σύμφωνα με το Σύνταγμα, ο Πρόεδρος της Δημοκρατίας προέρχεται από την ελληνική κοινότητα της Κύπρου και ο Αντιπρόεδρος από την τουρκική. Από το 1974 και εντεύθεν η θέση του Αντιπροέδρου παραμένει κενή.
Με τα παντελόνια κάτω

Το "Με τα παντελόνια κάτω" ήταν ελληνική κωμική τηλεοπτική σειρά παραγωγής 2013-2014 που προβλήθηκε από τον τηλεοπτικό σταθμό Mega Channel. Το σενάριο της σειράς είναι του Βασίλη Σπηλιόπουλου και του Άγγελου Χασάπογλου ενώ η σκηνοθεσία του Βασίλη Θωμόπουλου.

Η σειρά προβλήθηκε τις σαιζόν 2012-2013 (από το β' μισό) και 2013-2014, και ολοκληρώθηκε σε 2 κύκλους επεισοδίων, ο πρώτος με 13 επεισόδια και ο δεύτερος με 21 επεισόδια (σύνολο 34 επεισόδια).
Ναυτικός Όμιλος Καβάλας

Ο Ναυτικός Όμιλος Καβάλας (Ν.Ο.K.) αποτελεί αθλητικό σωματείο το οποίο δραστηριοποιείται στο χώρο των θαλάσσιων αθλημάτων. Ιδρύθηκε το 1945 απο μια ομάδα φίλων ανάμεσά τους ο Μίμης Λολίδης και ο Πίπος Λολίδης και εδρεύει στην πόλη της Καβάλας. Διαθέτει τμήματα κολύμβησης, υδατοσφαίρισης και ιστιοπλοΐας (αγωνιστικής και ανοικτής θάλασσας)..

Ο σύλλογος από τον Φεβρουάριο του 2020 συνεχίζει σαν Ναυταθλητικόε 'Ομιλος Καβάλας Αργοναύτες.. Με ιδιαίτερη έμφαση στον κοινωνικό ρόλο και με τμήματα για άτομα με ειδικές ανάγκες.όπως παιδιά με αυτισμό
Νιλς Κρίστοφερ Ντουνέρ

Ο Νιλς Κρίστοφερ Ντουνέρ ("Nils Christoffer Dunér", Μπιλεμπέργκα, 21 Μαΐου 1839 – Στοκχόλμη, 10 Νοεμβρίου 1914) ήταν Σουηδός αστρονόμος. Γονείς του ήταν οι Νιλς και Πετρονέλλα Ντουνέρ.

Έλαβε το διδακτορικό του από το Πανεπιστήμιο Λουντ και εργάστηκε στο αστεροσκοπείο εκεί από το 1864. Επίσης ήταν καθηγητής Αστρονομίας από το 1888 στο Πανεπιστήμιο της Ουψάλα. Το 1887 έλαβε το Βραβείο "Λαλάντ" και το 1892 το Μετάλλιο Ράμφορντ.

Προς τιμήν του ονομάσθηκαν ο σεληνιακός κρατήρας Ντουνέρ. Επίσης το όρος Dunérfjellet στη νήσο Σβένσκεγια (Svenskøya) και ο κόλπος Dunérbukta στο Σβάμπαρντ, καθώς και το ακρωτήριο Ντουνέρ, στη νήσο Μπγιέρνεγια (Bjørnøya) πήραν το όνομά τους από αυτόν.
Μανές Σπέρμπερ

Ο Μανές Σπέρμπερ ("Manès Sperber", 1905-1984) ήταν Αυστρογάλλος συγγραφέας. Υπήρξε στενός φίλος και συνεργάτης του ιδρυτή της Ατομικής Ψυχολογίας, Άλφρεντ Άντλερ.
Arp 299

Το Arp 299 (μέρη του ονομάζονται IC 694 και NGC 3690) είναι ζεύγος συγκρουόμενων ραβδωτών ακανόνιστων γαλαξιών το οποίο βρίσκεται στον αστερισμό της Μεγάλης Άρκτου και απέχει περίπου 134 εκατομμύρια έτη φωτός από την Γη.

Η αλληλεπίδραση ανάμεσα στους δύο γαλαξίες έχει δημιουργήσει πολλές νέες περιοχές γενέσεως νέων αστέρων. Έχουν ανιχνευθεί οκτώ υπερκαινοφανείς στο Arp 299, οι SN 1992bu, SN 1993G, SN 1998T, SN 1999D στον NGC 3690 και οι SN 1990al, SN 2005U, SN2010O και SN2010P στον IC 694.
Κώστας Καλούδης

Ο Κώστας Καλούδης, είναι Έλληνας πρώην καλαθοσφαιριστής. Αγωνιζόταν στη θέση του σμολ φόργουορντ στην ομάδα του Άρη Θεσσαλονίκης από το 1966 μέχρι το 1973.
Λογγιβαρδόπουλος

O Λογγιβαρδόπουλος («γιος του Λομβαρδού», fl. 1071–1073) ήταν Βυζαντινός στρατηγός, αρχηγός μισθοφόρων, ένας από τους διοικητές που έδρευαν στην Μακεδονία κατά την Εξέγερση του Γκεόργκι Βόιτεχ (1072).
Χάλεντ Άσαντ

Ο Χάλεντ Άσαντ (1 Ιανουαρίου 1934 – 18 Αυγούστου 2015) ήταν Σύρος αρχαιολόγος και ο διευθυντής του αρχαιολογικού χώρου και του μουσείου της Παλμύρας και για πολλές δεκαετίες ο επικεφαλής των ανασκαφών στον αρχαιολογικό χώρο της περιοχής.

Στις 18 Αυγούστου 2015 αποκεφαλίστηκε στην Παλμύρα από στρατιώτες του Ισλαμικού Κράτους, επειδή αρνήθηκε να αποκαλύψει που είχε κρύψει αρχαιολογικά ευρήματα από την περιοχή προκειμένου να τα προστατέψει από τους τζιχαντιστές.
Γιώργος Αντωνακόπουλος

Ο Γιώργος Αντωνακόπουλος (19 Απριλίου 1944 - 14 Φεβρουαρίου 2016), ήταν Έλληνας καλαθοσφαιριστής και προπονητής. Αγωνιζόταν στη θέση του σέντερ στην ομάδα του Άρη Θεσσαλονίκης από το 1964 μέχρι το 1973.
Γιαννούλης Λαρεντζάκης

Ο Γιαννούλης Λαρεντζάκης (Μαρούσι, 22 Σεπτεμβρίου 1993) είναι Έλληνας επαγγελματίας διεθνής καλαθοσφαιριστής, ο οποίος αγωνίζεται ως σούτινγκ γκαρντ-Σμολ φόργουορντ για τον Ολυμπιακό Πειραιώς.
Μιχάλης Ζιάγκας

Ο Μιχάλης Ζιάγκας (1936 - 15 Αυγούστου 2017) ήταν Έλληνας πολιτικός, στενός φίλος και συνεργάτης του Ανδρέα Παπανδρέου. Υπήρξε σωματοφύλακάς του στα χρόνια της δικτατορίας, ενώ μεταπολιτευτικά διαδραμάτισε κρίσιμο ρόλο σε διάφορα πολιτικά γεγονότα. Ο επίσημος τίτλος του στα χρόνια πρωθυπουργίας του Ανδρέα Παπανδρέου ήταν «ειδικός γραμματέας στο Ιδιαίτερο Γραφείο του πρωθυπουργού».

Αδελφός του είναι ο Γιάννης Ζιάγκας, που διετέλεσε βουλευτής Τρικάλων και ευρωβουλευτής του ΠΑΣΟΚ, πρόεδρος των πολεμικών βιομηχανιών ΕΛΒΟ και ΠΥΡΚΑΛ και ειδικός συνεργάτης του Προέδρου της Ελληνικής Δημοκρατίας Κάρολου Παπούλια.
NGC 772

Ο NGC 772 είναι σπειροειδής γαλαξίας τύπου SA(s)b ο οποίος βρίσκεται περίπου 130 εκατομμύρια έτη φωτός από την Γη, στον αστερισμό Κριό. Τον ανακάλυψε στις 29 Νοεμβρίου 1785 ο Ουίλιαμ Χέρσελ (Frederick William Herschel) και καταγράφεται στον "Άτλαντα των Περίεργων Γαλαξιών" ("Atlas of Peculiar Galaxies") ως Arp 78.

Έχει διάμετρο 200.000 ετών φωτός, είναι δηλαδή κατά προσέγγιση διπλάσιος από τον Γαλαξία μας, και περιβάλλεται από αρκετούς δορυφορικούς γαλαξίες μικρότερου μεγέθους, συμπεριλαμβανομένου του νάνου ελλειπτικού NGC 770. Στην βαρυτική αλληλεπίδραση ανάμεσα σε αυτόν και τον NGC 772 ενδέχεται να οφείλεται ο επιμήκης βραχίονας του δεύτερου.

Έχουν ανιχνευθεί δύο υπερκαινοφανείς, οι SN 2003 hl και SN 2003 iq, ενώ ενδέχεται ο NGC 772 να έχει πυρήνα H II.
Δημήτριος Τσακνάκης

Ο Αντιστράτηγος Δημήτριος Τσακνάκης (γεν. το 1957) ήταν Αρχηγός της Ελληνικής Αστυνομίας, από τις  9 Απριλίου του 2014 έως τις 15 Φεβρουαρίου 2016.
Ναρέιν Καρθικέγιαν

Ο Ναρέιν Καρθικέγιαν, το πλήρες ονοματεπώνυμό του είναι Κουμάρ Ραμ Ναρέιν Καρθικέγιαν, (γεν. στις 14 Ιανουαρίου του 1977 στο Κουαμπατόρε) είναι Ινδός οδηγός αγώνων αυτοκινήτου.
Το σπίτι της Έμμας

Το σπίτι της Έμμας είναι μια ελληνική κωμική τηλεοπτική σειρά παραγωγής 2013-2014 που προβλήθηκε από τον τηλεοπτικό σταθμό Mega Channel.

Το σενάριο της σειράς έγραψε ο Βασίλης Ρίσβας και η Δήμητρα Σακαλή. Τη σκηνοθεσία της σειράς ανέλαβε ο Ανδρέας Μορφονιός.

Το τραγούδι τίτλων της σειράς φέρει τον τίτλο "Μια βόλτα" και το ερμηνεύουν οι Onirama. Η σύνθεση ανήκει στον Θοδωρή Μαραντίνη και οι στίχοι στον ίδιο και τον Σταύρο Σταύρου.

Η σειρά έκανε πρεμιέρα στις 22 Νοεμβρίου του 2013. Το τελευταίο επεισόδιο προβλήθηκε στις 10 Ιουνίου του 2014.
Αντώνης Φλόκας

Ο Αντώνης Φλόκας είναι Έλληνας πρώην καλαθοσφαιριστής. Αγωνίστηκε στη θέση του σούτινγκ γκαρντ για την ομάδα του Άρη Θεσσαλονίκης και την ιταλική Βαρέζε.
Σταύρος Η. Κωνσταντόπουλος

Ο Σταύρος Η. Κωνσταντόπουλος είναι Ομότιμος Καθηγητής Πνευμονολογίας του Πανεπιστημίου Ιωαννίνων. Γεννήθηκε στην Αθήνα στις 27 Οκτωβρίου 1944. Είναι παντρεμένος με την Γιωτάννα Δαλαβάγκα και έχουν τρεις γιούς.
Χένρι Κάβιλ

O Χένρι Κάβιλ (αγγλικά: "Henry William Dalgliesh Cavill", 5 Μαΐου 1983) είναι Βρετανός ηθοποιός.
Αθανάσιος Φιλιππόπουλος

Ο Αθανάσιος Φιλιππόπουλος του Λεωνίδα (1934 -2020) ήταν Έλληνας ιατρός και πολιτικός.

Γεννήθηκε στο Κορυφάσιο Μεσσηνίας το 1934. Σπούδασε ιατρική στο Πανεπιστήμιο Αθηνών.

Υπήρξε ιδρυτικό στέλεχος του ΠΑΣΟΚ, με το οποίο υπήρξε βουλευτής Μεσσηνίας από το 1977 μέχρι το 1993.

Ο Φιλιππόπουλος κινητοποιήθηκε για την κατασκευή του νοσοκομείου μετά τον σεισμό του 1986 ζητώντας τη συνδρομή Μεσσηνίων που ζούσαν στο εξωτερικό.

Διετέλεσε υπουργός άνευ χαρτοφυλακίου στην κυβέρνηση του Ανδρέα Παπανδρέου από τον Φεβρουάριο του 1987 μέχρι τον Μάρτιο του 1989.
Ηρωίδες

"Ηρωίδες" είναι ο τίτλος μιας ελληνικής δραματικής, αισθηματικής τηλεοπτικής σειράς παραγωγής 2015 και προβλήθηκε από τον τηλεοπτικό σταθμό Mega. Το σενάριο υπογράφει η Αλεξάνδρα Κατσαρου η οποία πρωταγωνιστεί στην σειρά και ως Έλλη, ενώ η σκηνοθεσία ανήκει στον Στέφανο Μπλάτσο.

Η σειρά είναι άκρως ρεαλιστική, με έντονες σκηνές. Παρόλο που είναι δραματική, υπάρχει η αίσθηση του χιούμορ στους χαρακτήρες. Προβλήθηκαν συνολικά 11 επεισόδια, και για οικονομικούς λόγους η σειρά κόπηκε.
Μοντέρνα Οικογένεια

Μοντέρνα Οικογένεια είναι ο τίτλος ελληνικής κωμικής σειράς παραγωγής 2014-2015, που προβλήθηκε από τον τηλεοπτικό σταθμό Mega Channel. Το σενάριο της σειράς βασίζεται στην αμερικανική κωμική σειρά "Modern Family" (2009-2020) που αποτελεί μία από τις πιο επιτυχημένες οικογενειακές κωμωδίες της αμερικανικής τηλεόρασης. Η ελληνική εκδοχή αποτελείται από 2 κύκλους και συνολικά 43 επεισόδια. Το πρώτο επεισόδιο προβλήθηκε στις 20 Μαρτίου 2014 ενώ το τελευταίο στις 29 Μαΐου 2015. Στον πρώτο κύκλο, το σενάριο επιμελήθηκε ο Αποστόλης Τσαούσογλου ενώ τη σκηνοθεσία ο Πιέρρος Ανδροκάκος. Στον δεύτερο κύκλο, ο σεναριογράφος και ο σκηνοθέτης άλλαξαν και τις θέσεις τους ανέλαβαν οι Νίκος Παπαδόπουλος και Σπύρος Ρασιδάκης, αντίστοιχα. Η σειρά διακρίθηκε για την ποιότητα της και υπήρξε υποψήφια στην κατηγορία καλύτερων διεθνών adaptations διάσημων σειρών στο φεστιβάλ των Καννών, το 2015.
Άρμι Χάμερ

Ο Άρμι Χάμερ (αγγλικά: "Armand Douglas "Armie" Hammer", 28 Αυγούστου 1986) είναι Αμερικανός ηθοποιός. Eίναι γνωστός για την απεικόνιση των Κάμερον και Τάιλερ Γουίνκλεβος, δύο δίδυμα αδέρφια στην ταινία "The Social Network""," τον Κλάιντ Τόλσον στο "J. Edgar" ,για τον ρόλο του στην ταινία Call me by your name ως Oliver,τον πρίγκιπα Αντρέα στην ταινία Καθρέφτη, Καθρεφτάκι Μου, τον πρωταγωνιστή της ταινίας Ο Μοναχικός Καβαλάρης, και τον Ιλια Κουριάκιν στο "Κωδικό Όνομα U.N.C.L.E.".
Τάκης Καραγκιοζόπουλος

Ο Τάκης Καραγκιοζόπουλος (γεννήθηκε στη Μελίκη Ημαθίας στις 4 Φεβρουαρίου 1961) είναι Έλληνας παλαίμαχος ποδοσφαιριστής που αγωνιζόταν σε θέσεις της άμυνας, της μεσαίας γραμμής και της επίθεσης.
Ρομπέρτα Πινότι

Η Ρομπέρτα Πινότι (ιταλικά: "Roberta Pinotti") (γεννημένη στις 20 Μαΐου 1961) είναι μια Ιταλίδα πολιτικός. Από τις 22 Φεβρουαρίου 2014 κατέχει το αξίωμα της Υπουργού Άμυνας της Ιταλίας.
Κωνσταντίνος Βρυάκος

Ο Κωνσταντίνος Βρυάκος (Κέρκυρα, 1875 - Αθήνα, 1937) ήταν Έλληνας δικαστικός και πολιτικός.
Γιώργος Μπρόζος

Ο Γιώργος Μπρόζος, γεννημένος στην Θεσσαλονίκη στις 25 Μαΐου 1986, είναι Έλληνας διεθνής καλαθοσφαιριστής. Έχει ύψος 2,00 m και αγωνίζεται στην θέση του πάουερ φόργουορντ με την ομάδα του Αίολου Αστακού.
Κροατική Δημοκρατική Ένωση

Η Κροατική Δημοκρατική Ένωση (κροατ. "Hrvatska demokratska zajednica"), περισσότερο γνωστή με το ακρωνύμιο HDZ, είναι ένα συντηρητικό πολιτικό κόμμα της Κροατίας και το κύριο κόμμα της κεντροδεξιάς στη χώρα. Είναι το ένα από τα δύο μεγάλα κόμματα της χώρας μαζί με το κεντροαριστερό Σοσιαλδημοκρατικό Κόμμα της Κροατίας, ενώ είναι, αυτή τη στιγμή, το δεύτερο μεγαλύτερο κόμμα στο Κοινοβούλιο της Κροατίας. Η Κροατική Δημοκρατική Ένωση βρέθηκε στην κυβέρνηση την περίοδο 1990-2000 και την περίοδο 2003-2011. Είναι μέλος του Ευρωπαϊκού Λαϊκού Κόμματος.
Σιδηροδρομική γραμμή Κορίνθου - Καλαμάτας

Η Σιδηροδρομική γραμμή Κορίνθου - Καλαμάτας είναι σιδηροδρομική γραμμή μετρικού εύρους, μήκους 236 χιλιομέτρων, που ένωνε την Κόρινθο με την Καλαμάτα, μέσω της Τρίπολης και της κεντρικής Πελοποννήσου. Ήταν μία από τις σημαντικότερες γραμμές του δικτύου μετρικού εύρους των πρώην ΣΠΑΠ. Από το 1971, η υπερταχεία «Παλιγγενεσία» εκτελούσε το δρομολόγιο Καλαμάτα–Πειραιάς. Τα δρομολόγια της γραμμής διεκόπησαν τμηματικά: το τμήμα Ζευγολατειό–Τρίπολη ανεστάλη το 2004, το τμήμα Τρίπολη–Κόρινθος το 2010, και το τμήμα Ζευγολατειό–Καλαμάτα το 2011. Το 2016 για τελευταία φορά εκδρομικος συρμός του Συλλόγου Φίλων Σιδηροδρόμου πήγε από το Ζευγολατειό στην Καλαμάτα. Το 2021 προγραμματίζεται έλευση στην Τρίπολη του συρμού που μετέφερε τα οστά του Κολοκοτρώνη, ενόψει των εορτασμών των 200 χρόνων από την Παλιγγενεσία του 1821. Το 2021 αναμένεται να επαναλειτουργήσει το τμήμα Κορίνθου–Ναυπλίου ως επιβατική γραμμή κατόπιν ανάταξης, ενώ το τμήμα Άργους–Τρίπολης ως εμπορευματική γραμμή το 2022. Σε τρίτη φάση προβλέπεται η επαναλειτουργία του τμήματος από την Τρίπολη έως την Καλαμάτα.
Δημήτριος Ν. Γαλάνης

Ο Δημήτριος Ν. Γαλάνης (1899 - 4 Μαΐου 1973) ήταν Έλληνας καθηγητής πανεπιστημίου και υπουργός.
Περικλής Χρυσοχέρης

Ο Περικλής Χρυσοχέρης (1902 - 1964), του Παναγιώτη, ήταν Έλληνας γιατρός και πολιτικός. Εξελέγη βουλευτής στην εκλογική περιφέρεια Πειραιώς και Νήσων το 1946.
Φράντισεκ Φάντρονκ

Ο Φράντισεκ Φάντρονκ (18 Δεκεμβρίου 1914 – 9 Οκτωβρίου 1981) ήταν Τσέχος (πολιτογραφημένος Ολλανδός) προπονητής ποδοσφαίρου, γεννημένος στο Νίμπουρκ της τότε Αυστροουγγαρίας (σημερινής Τσεχίας).
Βασίλης Μανωλάκης

Ο Βασίλης Μανωλάκης (1889-1966) ήταν αρχιτέκτονας που ανέλαβε την ανέγερση μονοκατοικιών και πολυκατοικιών της Αθηναϊκής πρωτεύουσας από την περίοδο του μεσοπολέμου και έπειτα. Είχε σπουδάσει αρχιτέκτων μηχανικός στην πολυτεχνική σχολή του Μονάχου. Υπάρχουν πάνω από 20 κτίρια τα οποία είχε σχεδιάσει κυρίως στην μεσοπολεμική και μεταπολεμική περίοδο. Ως αρχιτέκτονας ακολούθησε τα ρεύματα της εποχής του χωρίς να επιμείνει σε αυστηρά εκλεκτικιστικά πλαίσια, τα έργα του επηρεάστηκαν από το λεγόμενο μοντέρνο κίνημα της αρχιτεκτονικής του 30.
Μπόμπι Σαντς

Ο Ρόμπερτ Τζέραρντ Σαντς ("Robert Gerard Sands", 9 Μαρτίου 1954 - 5 Μαΐου 1981) ήταν μέλος του Προσωρινού Ιρλανδικού Δημοκρατικού Στρατού που πέθανε κατά τη διάρκεια απεργίας πείνας ενώ ήταν φυλακισμένος στην πτέρυγα Η της φυλακής του Μέιζ (στη Βόρεια Ιρλανδία).

Ήταν ο ηγέτης της απεργίας πείνας του 1981 στην οποία φυλακισμένοι που ήταν μέλη του Ιρλανδικού Δημοκρατικού Στρατού εναντιώθηκαν στην αφαίρεση της ιδιότητας τους ως πολιτικών κρατουμένων. Κατά τη διάρκεια της απεργίας εκλέχθηκε βουλευτής στο Βρετανικό Κοινοβούλιο ως υποψήφιος του Αντί Η Μπλοκ, δηλαδή τον συνδυασμό των υποστηρικτών των απεργών πείνας.Ο θάνατος του Μπόμπι Σαντς και αυτός άλλων εννέα απεργών πείνας προκάλεσε ένα νέο κύμα στρατολόγησης και δραστηριότητας του ΙΡΑ ("Irish Republican Army"). Η διεθνής κάλυψη των Μέσων Μαζικής Ενημέρωσης έστρεψε την προσοχή στους απεργούς πείνας αλλά και το δημοκρατικό κίνημα γενικά, προκαλώντας επαίνους αλλά και κριτική.
N,N-διφθορομεθαναμίνη

Η N,N-διφθορομεθαναμίνη είναι οργανική χημική ένωση, που περιέχει άνθρακα, άζωτο, υδρογόνο και φθόριο, με μοριακό τύπο CH3NF2, αν και συνήθως παριστάνεται με τον ημισυντακτικό τύπο CH3NF2. Eίναι η απλούστερη οργανική διφθοραμίνη, αφού θεωρητικά παράγεται από τη μητρική ένωση (NHF2), αν αντικατασταθεί ένα άτομο υδρογόνου της τελευταίας από μεθύλιο (CH3). Σε χημικά καθαρή μορφή είναι ασταθής, αλλά είναι πιο σταθερή σε διαλύματα.
Ιωσήφ Ριτσιάρδης

Ο Ιωσήφ Ριτσιάρδης (Κέρκυρα, 3 Ιουνίου 1896 - Αθήνα, 18 Σεπτεμβρίου 1979) ήταν Έλληνας συνθέτης και πιανίστας, ο οποίος διακρίθηκε στο χώρο του έλαφρού τραγουδιού και της οπερέτας.
Επαρχία Παφλαγονίας

Η Επαρχία Παφλαγονίας ήταν διοικητική διαίρεση της Ρωμαϊκής αυτοκρατορίας και της πρώιμης Ανατολικής Ρωμαϊκής αυτοκρατορίας στη Μικρά Ασία. 

Η επαρχία δημιουργήθηκε με τις μεταρρυθμίσεις του Διοκλητιανού τον 4ο αιώνα και γεωγραφικά καταλάμβανε την ιστορική περιοχή της Παφλαγονίας και εδάφη που αποσπάστηκαν από την Επαρχία Βιθυνίας που προϋπήρχε. Έδρα του διοικητή ήταν η Γάγγρα και διοικητικά ανήκε στην Διοίκηση Ποντικής.

Το 398 αποσπάστηκε τμήμα της και έγινε η νέα Επαρχία Ονωριάδος . Η επαρχία καταργήθηκε τον 7ο αιώνα και τα εδάφη της μοιράστηκαν στα θέματα Oψικίου και Aρμενιάκων και αργότερα στο νέο Θέμα Παφλαγονίας.

Ο Ιεροκλέους στον "Συνέκδημο" αναφέρει σπουδαιότερες πόλεις της επαρχίας, την Γάγγρα, την Πομπηιόπολις, την Σόρα, την Άμαστρις, την Ιουνόπολις και την Δάδυβρα. Πριν την απόσπαση της Ονωριάδος σημαντκή πόλη ήταν και η Kλαυδιούπολη.
NGC 200

Ο NGC 200 είναι ραβδωτός σπειροειδής γαλαξίας στον αστερισμό Ιχθύες. 

Τον ανακάλυψε ο αστρονόμος Ουίλιαμ Χέρσελ στις 25 Δεκεμβρίου 1790.
NGC 198

Ο NGC 198 είναι σπειροειδής γαλαξίας στον αστερισμό Ιχθύες. Τον ανεκάλυψε ο αστρονόμος Ουίλιαμ Χέρσελ στις 25 Δεκεμβρίου 1790.
NGC 199

Ο NGC 199 είναι φακοειδής γαλαξίας στον αστερισμό Ιχθύες. Τον ανακάλυψε ο αστρονόμος Χάινριχ ντ' Αρέ στις 24 Σεπτεμβρίου 1862.
Μίχαελ Σκίμπε

Ο Μίχαελ Σκίμπε (γερμανικά "Michael Skibbe"), γεννημένος στις 4 Αυγούστου του 1965 στο Γκελζενκίρχεν της (τότε) Δυτικής Γερμανίας, είναι Γερμανός προπονητής ποδοσφαίρου. Από τις 29 Οκτωβρίου 2015 έως τις 24 Οκτωβρίου 2018 ήταν ο ομοσπονδιακός προπονητής της Ελλάδας.
Επαρχία Γαλατίας

μικρογραφία|Η Γαλατία ως επαρχία της Ρωμαϊκής Αυτοκρατορίας το 125 μ.Χ.
Η Επαρχία Γαλατίας ήταν διοικητική διαίρεση της Ρωμαϊκής αυτοκρατορίας και αργότερα της πρώιμης Ανατολικής Ρωμαϊκής αυτοκρατορίας στην Μικρά Ασία. 

Ιδρύθηκε από τον πρώτο αυτοκράτορα, τον Οκταβιανό Αύγουστο, το 25 π.Χ., καλύπτοντας το μεγαλύτερο μέρος της ιστορικής περιοχής της Μικρασιατικής Γαλατίας, με πρωτεύουσα την Άγκυρα. Διατηρήθηκε ως τον 4ο αιώνα όταν και διασπάστηκε από τον Διοκλητιανό στις επαρχίες Γαλατίας πρώτης, Γαλατίας Σαλουταρίας, και εδάφη της ενσωματώθηκαν στις νέες Επαρχία Παφλαγονίας και Επαρχία Λυκαονίας. Διοικητικά ανήκε στη Διοίκηση Ποντικής και ο διοικητής της είχε τον τίτλο του κονσουλάριου.
NGC 195

Ο NGC 195 είναι ραβδωτός σπειροειδής γαλαξίας στον αστερισμό Κήτος. Τον ανακάλυψε ο Γερμανός αστρονόμος Ερνστ Βίλχελμ Λέμπερεχτ Τέμπελ (Ernst Wilhelm Leberecht Tempel) το 1877.
NGC 197

Ο NGC 197 είναι φακοειδής γαλαξίας που απέχει περίπου 180 εκατομμύρια έτη φωτός από την Γη και βρίσκεται στον αστερισμό Κήτος. Τον ανακάλυψε στις 16 Οκτωβρίου 1863 ο Γερμανός αστρονόμος Άλμπερτ Μαρτ (Albert Marth).
NGC 194

Ο NGC 194 είναι ελλειπτικός γαλαξίας στον αστερισμό Ιχθύες. Τον ανακάλυψε ο αστρονόμος Ουίλιαμ Χέρσελ στις 25 Δεκεμβρίου 1790. Απέχει περίπου 190 εκατομμύρια έτη φωτός και ανήκει στην ομάδα γαλαξιών NGC 200.
NGC 196

Ο NGC 196 είναι φακοειδής γαλαξίας ο οποίος απέχει περίπου 180 εκατομμύρια έτη φωτός από την Γη και βρίσκεται στον αστερισμό Κήτος. Τον ανακάλυψε ο αστρονόμος Ουίλιαμ Χέρσελ στις 28 Δεκεμβρίου 1790.
NGC 193

Ο NGC 193 είναι ραβδωτός φακοειδής γαλαξίας στον αστερισμό Ιχθύες, τον οποίο ανεκάλυψε ο αστρονόμος Ουίλιαμ Χέρσελ την 21η Δεκεμβρίου 1786. Απέχει περίπου 160 εκατομμύρια έτη φωτός. Η κεντρική περιοχή του γαλαξία παρουσιάζει περίπλοκη μορφολογία σκόνης, με εμφανείς δύο λωρίδες σκόνης. Στα ραδιοκύμματα, παρουσιάζει πίδακα ο οποίος προέρχεται από τον πυρήνα του γαλαξία. Ανήκει στην ομάδα γαλαξιών NGC 193 και σε μικρή γωνιακή απόσταση βρίσκεται ο NGC 204.
The Fame

Τo The Fame είναι το ντεμπούτο άλμπουμ της Αμερικανίδας τραγουδίστριας Lady Gaga. Η πρώτη του κυκλοφορία έγινε στις 19 Αυγούστου 2008, από την Interscope Records"." Είναι ένα synthpop και dance-pop άλμπουμ που έχει επιρροές από ποπ μουσική της δεκαετίας του 1980. Στιχουργικά, απεικονίζει την αγάπη της Gaga για τη φήμη, ενώ παράλληλα ασχολείται με θέματα όπως η αγάπη, το σεξ, τα χρήματα και τα ναρκωτικά. 

Προωθήθηκε κυρίως μέσω του The Fame Ball Tour και πολλαπλών τηλεοπτικών εμφανίσεων. Επανακυκλοφόρησε στις 18 Νοεμβρίου 2009, στην deluxe έκδοση του δεύτερου άλμπουμ της, "The Fame Monster".
Άκιρα Γιαμαόκα

Ο Άκιρα Γιαμαόκα () , Χέπμπορν: Yamaoka Akira, 6 Φεβρουαρίου του 1968) είναι μουσικός συνθέτης βιντεοπαιχνιδιών, κιθαρίστας και παραγωγός, γνωστότερος για τη σύνθεση της μουσικής της σειράς "Silent Hill" της Konami. Επίσης, εργάστηκε ως παραγωγός της σειράς, και ως παραγωγός και συνθέτης της ομώνυμης ταινίας και της συνέχειάς της.
Μπίντια Ντεβί Μπαντάρι

Η Μπίντια Ντεβί Μπαντάρι ("विद्यादेवी भण्डारी", 19 Ιουνίου 1961-) είναι πολιτικός από το Νεπάλ η οποία εξελέγη ως η πρώτη γυναίκα Πρόεδρος του Νεπάλ στις 28 Οκτωβρίου 2015. Διετέλεσε αντιπρόεδρος του Κομμουνιστικού Κόμματος Νεπάλ (Ενοποιημένο Μαρξιστικό-Λενινιστικό) και πρόεδρος της Ένωσης Γυναικών του Νεπάλ πριν από την εκλογή της στην προεδρία της χώρας. Στην προεδρική ψηφοφορία του Κοινοβουλίου του Νεπάλ, η ίδια συγκέντρωσε 327 από τις συνολικά 549 ψήφους των βουλευτών, κερδίζοντας τον αντίπαλό της Κουλ Μπαχαντούρ Γκουρούνγκ. Στο παρελθόν, διετέλεσε υπουργός Άμυνας του Νεπάλ. Επανεξελέγη πρόεδρος τον Μάρτιο του 2018.
Τσέχικο Πρωτάθλημα Κλειστού Στίβου

Το Τσέχικο Πρωτάθλημα Κλειστού Στίβου (τσέχικα: "Halové mistrovství ČR v atletice") είναι το εθνικό πρωτάθλημα στον κλειστό στίβο της Τσεχίας, που διοργανώνεται από την Τσέχικη Ομοσπονδία Στίβου.

Πραγματοποιείται κάθε χρόνο, κατά τις χειμερινές περιόδους και αναδεικνύει τους πρωταθλητές Τσεχίας στα αγωνίσματα ανδρών και γυναικών. Το πρωτάθλημα χρησιμεύσει ως ένας τρόπος για την επιλογή των καλύτερων αθλητών στο Παγκόσμιο Πρωτάθλημα Κλειστού Στίβου, στο Ευρωπαϊκό Πρωτάθλημα Κλειστού Στίβου και σε άλλες διεθνείς διοργανώσεις.

Διεξήχθη για πρώτη φορά το 1993 μετά την διάλυση της Τσεχοσλοβακίας και αντικατέστησε το ομώνυμο Πρωτάθλημα Κλειστού Στίβου που είχε διοργανωθεί για πρώτη φορά το 1969.

Στο πρωτάθλημα πραγματοποιούνται είκοσι οκτώ (2015) αγωνίσματα συνολικά, με τα σύνθετα αγωνίματα να διεξάγονται σε άλλες ημερομηνίες. Από την ίδρυσή του το 1993 έως σήμερα το πρωτάθλημα διεξάγεται τις περισσότερες φορές; στην Πράγα. Το 2003 το πρωτάθλημα διεξήχθη για πρώτη φορά εκτός συνόρων και συγκεκριμένα στο Športová hala Elán, στη Μπρατισλάβα, της Σλοβακίας.

Η διοργάνωση μεταδίδεται τηλεοπτικά από το ČT Sport που ανήκει στην κρατική τηλεόραση της Τσεχίας Česká televize.
Όφρα Χάζα

Η Όφρα Χάζα (19 Νοεμβρίου 1957 - 23 Φεβρουαρίου 2000) ήταν Ισραηλινή τραγουδίστρια, ηθοποιός και διεθνής καλλιτέχνης ηχογραφήσεων. Η φωνή της έχει χαρακτηριστεί ως τρυφερή "μεσόφωνος".
Silent Hill 2

Το Silent Hill 2 (ιαπωνικά: サイレントヒル 2, Χέπμπορν: Sairento Hiru Tsū) είναι βιντεοπαιχνίδι επιβίωσης τρόμου που αναπτύχθηκε από την Team Silent, ομάδα ανάπτυξης της Konami Computer Entertainment Tokyo. Είναι η δεύτερη προσθήκη στη σειρά "Silent Hill" και κυκλοφόρησε τον Σεπτέμβριο του 2001. Μία εκτενής εκδοχή του βγήκε για το Xbox τον Δεκέμβρη του ίδιου χρόνου, η οποία περιέχει ένα πρόσθετο σενάριο και άλλες μικρές προσθήκες. Το 2002 έγινε port (αυτούσια μεταφορά) στα Microsoft Windows. Το 2012 βγήκε η remastered υψηλής ανάλυσης εκδοχή του παιχνιδιού για το PlayStation 3 και το Xbox 360, ως μέρος του "Silent Hill HD Collection", μαζί με το "Silent Hill 3", που, ωστόσο, είχε τεχνικά προβλήματα και καλλιτεχνικές αλλαγές. 

Το σενάριο εξελίσσεται στην πόλη Silent Hill, ωστόσο δεν πρόκειται για sequel του πρώτου παιχνιδιού "Silent Hill". Ο πρωταγωνιστής του παιχνιδιού, James Sunderland, λαμβάνει ένα γράμμα από τη νεκρή σύζυγό του, η οποία τον περιμένει στο «ξεχωριστό [τους] μέρος» στο Silent Hill. Ο James καταφθάνει στην πόλη για να ανακαλύψει την αλήθεια για το γράμμα και τη σύζυγό του. Το παιχνίδι έλαβε θετικές κριτικές και από μερικούς θεωρείται το καλύτερο της σειράς.
Λάουχερτ

Ο Λάουχερτ (γερμανικά: "Lauchert") είναι ποταμός που διαρρέει το κρατίδιο της Βάδης-Βυρτεμβέργης που ανήκει στη Γερμανία. Είναι αριστερός παραπόταμος του Δούναβη. Οι πηγές του είναι κοντά στο Σόνενμπουλ, στις Σουαβικές Άλπεις. Έχει μήκος περίπου 56 χιλιόμετρα. Ρέει γενικά προς τα νότια και διαρρέει τις πόλεις Γκάμερτιγκεν, Βέριγκενσταντ και Μπίνγκεν. Εκβάλλει στο Δούναβη στο Σιγκμαρινγκεντόρφ.

Κατηγορία:Ποταμοί της Βάδης-Βυρτεμβέργης
Νορδικό και Βαλτικό Πρωτάθλημα Στίβου U23

Το Νορδικό και Βαλτικό Πρωτάθλημα Στίβου U23 ή Νορδικό και Βαλτικό Πρωτάθλημα Στίβου Κάτω των 23 Ετών είναι ένα διεθνές πρωτάθλημα στίβου για αθλητές των Νορδικών και των Βαλτικών χωρών κάτω από την ηλικία των 23, το οποίο διοργανώνεται ανά διετία από τη Νορδική Ομοσπονδία Στίβου. 

Η διοργάνωση πραγματοποιήθηκε για πρώτη φορά το 1998 στο Εουραγιόκι της Φινλανδίας στις 18 με 19 Ιουλίου στο ομώνυμο στάδιο με την διεξαγωγή τριάντα επτά αγωνισμάτων. Στις δύο πρώτες διοργανώσεις υπήρχε βαθμολογία των χωρών όπου αυτό καταργήθηκε. Το 1998 πρωταθλήτρια στους άνδρες και στις γυναίκες αναδείχθηκε η Φινλανδία ενώ το 2000 η Σουηδία. 

Από την ίδρυση του πρωταθλήματος έως και το 2006 η διοργάνωση ονομαζόταν Νορδικό Πρωτάθλημα Στίβου U23 και δικαίωμα συμμετοχής είχαν μόνο αθλητές των Νορδικών χωρών. Για πρώτη φορά το 2008 το πρωτάθλημα ήταν ανοιχτό και για τις Βαλτικές χώρες, αυτό συνεχίστηκε έως και το 2012 όπου απέκτησε τη σημερινή του ονομασία με την μόνιμη συμμετοχή αυτών των χωρών.

Το Νορδικό και Βαλτικό Πρωτάθλημα Στίβου U23 έχει λάβει χώρα από δύο φορές μόνο στις χώρες Φινλανδία, Σουηδία, Νορβηγία και Δανία. Από το 1998 έως σήμερα διεξάγεται ανά δύο χρόνια με εξαίρεση το 2002 και πραγματοποιείται ένα χρόνο πριν από το Ευρωπαϊκό Πρωτάθλημα Στίβου U23. Στο πρόγραμμα υπάρχουν τριάντα οχτώ αγωνίσματα συνολικά από τα σαράντα τέσσερα που περιλαμβάνονται στο Ευρωπαϊκό Πρωτάθλημα Στίβου U23. Στην κατηγορία αυτή διεξάγονται διαφορετικά πρωταθλήματα στα αγωνίσματα συνθέτων και βάδην. Στα 10000 μέτρα δεν υπάρχει αντίστοιχη διοργάνωση.

Η πιο επιτυχημένη χώρα είναι η Φινλανδία έχοντας κερδίσει 115 χρυσά, 111 ασημένια και 106 χάλκινα μετάλλια. Η Σουηδία είναι στη δεύτερη θέση με 91 χρυσά, 98 ασημένια και 97 χάλκινα έχοντας μεγάλη διαφορά από την τρίτη Νορβηγία που έχει 59 χρυσά, 46 ασημένια και 64 χάλκινα.

Σήμερα το πρωτάθλημα αποτελεί την πιο σημαντική διοργάνωση στον ανοιχτό στίβο της Νορδικής Ομοσπονδίας Στίβου καθώς το προηγούμενο πρωτάθλημα που απευθυνόταν σε αθλητές και άνω των 23 ετών ήταν το Νορδικό Πρωτάθλημα Στίβου από το 1961 έως το 1965.
Σέριε Γ

Η Σέριε Γ (ιταλικά: "Serie C"), πρώην "Λέγκα Προ" (Lega Pro), είναι η τρίτη τη τάξει κατηγορία ποδοσφαίρου στην Ιταλία. Αποτελείται από 54 ομάδες και διευθύνεται από τη Λέγκα Ιταλιάνα Κάλτσιο Προφεσιονίστικο (Lega Pro).

Από το 2014 είναι το μόνο πρωτάθλημα που διοργανώνεται από τη Λέγκα Ιταλιάνα Κάλτσιο Προφεσιονίστικο, μετά την ενοποίηση των Πρίμα Ντιβιζιόνε (Prima Divisione) και Σεκόντα Ντιβιζιόνε (Seconda Divisione), που επανέφερε τη μορφή της «Σέριε Γ» (Serie C) που υπήρχε μεταξύ 1935 και 1978 (χρονιά κατά την οποία χωρίστηκε σε Σέριε Γ1 και Γ2).